Diari Oficial de la Generalitat Valenciana


Sumari del DOGV 8868, del 28-07-2020 (2020/6119)

RESOLUCIÓ de 22 de juliol de 2020, de la Conselleria d'Hisenda i Model Econòmic, per la qual s'ac-cepta la cessió gratuïta, mitjançant mutació demanial, d'una parcel·la de 4.957 m² de superfície situ-ada en l'avinguda Locutor Vicente Hipòlit d'Alacant, per a destinar-la a la construcció d'un centre de salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6119


Data del document
:   22-07-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 de juliol de 2020, de la Conselleria d'Hisenda i Model Econòmic, per la qual s'ac-cepta la cessió gratuïta, mitjançant mutació demanial, d'una parcel·la de 4.957 m² de superfície situ-ada en l'avinguda Locutor Vicente Hipòlit d'Alacant, per a destinar-la a la construcció d'un centre de salut. [2020/6119]  
L'Ajuntament d'Alacant, en Acord de la Junta de Govern Local de 2 d'abril de 2019, va aprovar la cessió gratuïta a la Generalitat, mitjançant mutació demanial, d'una parcel·la de 4.957 m² de superfície situada en l'avinguda Locutor Vicente Hipòlit d'Alacant, per a destinar-la a la construcció d'un centre de salut.  
La Direcció General de Règim Econòmic i Infraestructures de la Conselleria de Sanitat Universal i Salut Publica, mitjançant escrit de 20 de febrer de 2020, ha proposat l'acceptació de la cessió.   
Mitjançant Acord de la Junta de Govern Local de 9 de juny de 2020 es va rectificar un error aritmètic quant a la superfície de la parcel·la cedida.  
La cessió es realitza segons el que es disposa en l'article 37 de la Llei 14/2003, de 10 d'abril, de patrimoni de la Generalitat i la disposició addicional onzena de l'esmentada llei que regula la mutació demanial.  
Segons aquest article 37 €Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la seua titularitat quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no fora destinat a l'ús o servei públic o deixara de destinar-se posteriorment, revertirà a l'administració transmitent, integrant-se en un patrimoni amb totes les seues pertinences i accessions?.  
L'article 44 de l'esmentada Llei 14/2003 estableix, al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de patrimoni de la Generalitat disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Publica, a la qual correspon la seua administració, defensa i conservació.  
  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat i en ús de les atribucions conferides per la legislació vigent, resolc:  
  
Primer  
Acceptar la cessió gratuïta realitzada per l'Ajuntament d'Alacant, mitjançant mutació demanial, d'una parcel·la de 4.957 m² de superfície situada en l'avinguda Locutor Vicente Hipòlit d'Alacant que limita, al nord, delimitada per filat en una longitud de cinquanta-tres metres cinquanta centímetres per la via del tramvia; sud, delimitada per la vorera executada en una longitud de cinquanta-tres metres cinquanta centímetres, avinguda del Locutor Vicente Hipòlit i amb transformador d'energia elèctrica; est, en una longitud de noranta-tres metres quaranta-un centímetres, finca matriu de la qual se segrega i oest, en una línia de noranta-tres metres cinquanta-un centímetres, zona verda pública.  
  
Consta inscrita en el Registre de la Propietat d'Alacant 4 al tom 3664, llibre 1338, foli 179, finca 51299, inscripció: 1a.  
La parcel·la es troba pendent de regularització cadastral.  
L'immoble s'accepta lliure de càrregues i al corrent de qualsevol despesa.  
  
  
Segon  
La cessió gratuïta realitzada per l'Ajuntament d'Alacant s'efectua amb la condició de destinar l'immoble a un centre de salut. La Generalitat mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no fora destinat a l'ús o servei públic o deixara de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Publica, a la qual correspon les competències demanials sobre aquest, incloses la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Quart  
Notificar la present resolució a l'ajuntament cedent i procedir a publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la seua notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 22 de juliol de 2020.- El conseller d'Hisenda i Model Econòmic: Vicent Soler i Marco.